Document ID: 31977R0520

NEUVOSTON ASETUS (ETY) N:o 520/77 annettu 14 päivänä maaliskuuta 1977 vientimaksun kantamisesta sokerin saantivaikeuksien vuoksi tietyistä lisättyä sokeria sisältävistä hedelmä- ja vihannesjalosteista
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 14 päivänä maaliskuuta 1977 annetun neuvoston asetuksen (ETY) N:o 516/77(1) ja erityisesti sen 13 artiklan 2 kohdan,
ottaa huomioon komission ehdotuksen,
sekä katsoo, että
sokerialan yhteisestä markkinajärjestelystä 19 päivänä joulukuuta 1974 annetun neuvoston asetuksen (ETY) N:o 3330/74(2), sellaisena kuin se on viimeksi muutettuna asetuksella (ETY) N:o 3138/76(3), 17 artiklan 1 kohdan ensimmäisen alakohdan ensimmäisen virkkeen mukaisesti voidaan säätää sokerin erityisen vientimaksun kantamisesta, jos yhteisön sokerin saannissa ilmenee vaikeuksia,
tämän toimenpiteen soveltamisesta saadun kokemuksen perusteella toimenpiteen tehokkuus saattaa vaarantua, jos sokeria viedään tiettyinä lisättyä sokeria sisältävinä hedelmä- ja vihannesjalosteina; tämä vaara koskee erityisesti suhteellisen paljon lisättyä sokeria sisältäviä hedelmä- ja vihannesjalosteita; näin ollen olisi luotava mahdollisuus soveltaa kyseisiin tuotteisiin vientimaksua, joka vahvistetaan sokerin erityisen vientimaksun perusteella, silloin kun tämä maksu on tiettyä määrää suurempi ja kun viennin todetaan olevan liiallista, ja
tämä lisätoimenpide on toteutettava asetuksen (ETY) N:o 516/77 13 artiklan 2 kohdassa säädetystä säännöstä poiketen,
ON ANTANUT TÄMÄN ASETUKSEN:
1 artikla
1. Jos valkoisen sokerin viennistä kannetaan 100 kilogrammalta erityistä vientimaksua, joka on suurempi kuin 5 laskentayksikköä, voidaan päättää vientimaksun kantamisesta asetuksen (ETY) N:o 516/77 1 artiklassa tarkoitetuista ja vähintään 35 painoprosenttia lisättyä sokeria sisältävistä tuotteista 4 kohdassa tarkoitettua menettelyä noudattaen.
2. Vientimaksun määrä vahvistetaan ottaen huomioon:
- lisättyä sokeria sisältävän hedelmä- ja vihannesjalosteen luonne,
- kyseisen tuotteen lisätyn sokerin pitoisuus,
- valkoisen sokerin hinta yhteisössä ja maailmanmarkkinoilla,
- valkoiseen sokeriin sovellettava erityinen maksu,
- tämän maksun soveltamiseen liittyvät taloudelliset näkökohdat.
3. Lisätyn sokerin pitoisuutena pidetään asetuksen (ETY) N:o 516/77 liitteen I sarakkeessa 1 ilmoitettua lukua. Viejän hakemuksesta sovelletaan kuitenkin mainitun asetuksen 2 artiklan 6 ja 8 kohdassa säädettyjä sääntöjä.
4. Yksityiskohtaiset säännöt tämän asetuksen soveltamisesta annetaan asetuksen (ETY) N:o 516/77 20 artiklassa säädettyä menettelyä noudattaen.
2 artikla
1. Kumotaan vientimaksun kantamisesta sokerin saantivaikeuksien vuoksi tietyistä lisättyä sokeria sisältävistä hedelmä- ja vihannesjalosteista 26 päivänä marraskuuta 1974 annettu neuvoston asetus (ETY) N:o 2980/74(4).
2. Viittauksia 1 kohdan mukaisesti kumottuun asetukseen pidetään viittauksina tähän asetukseen.
3 artikla
Tämä asetus tulee voimaan 1 päivänä huhtikuuta 1977.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä maaliskuuta 1977.

Labels: 2
3
17